Johan Kristian «Gette» Schiefloe (født 24. juli 1909 på Skjefte i Ogndal, død 11. juli 1973) var en norsk idrettsutøver og trener. Han gjorde seg størst bemerket som skihopper og ble nummer 6 i NM i Mo i Rana i 1938. Senere samme år fikk han engasjement som trener for det tyske kombinertlandslaget, som etter annekteringen av Østerrike og Sudetenland også besto av østerrikere og sudettyskere. Med Schefloe som trener ble sudettyskeren Gustl Berauer verdensmester i kombinert i Zakopane i 1939.